Vikarbureauet har de seneste måneder haft omkring 100 især rumænere på skolebænken for at opkvalificere dem til job i den danske byggebranche. Ifølge Nyhedsbrevet 3F har kun få tilsyneladende efterfølgende fået arbejde. De fleste har derfor måttet rejse hjem igen. Den påstand afviser direktør for Nordjysk Ressource, Karl Otto Nielsen over for tv2nord.dk. - Jeg kan dokumentere at knap 95 procent af de 100, der indtil videre har gennemført forløbet, efterfølgende har fået arbejde, siger han. Karl Otto Nielsen mener at hele historien er ren chikane fra fagforeningerne og han har sat sin advokat på sagen. EUC Nord har, som nævnt, stillet kurset i bero. - Og nu har jeg det problem, at jeg står med 90 mennesker, som ikke kan komme på kurset og dermed tage et arbejde. Og det er mig der skal betale deres løn, siger Karl Otto Nielsen.

Opsummering:
EUC Nord i Hjørring og Frederikshavn har stoppet et kursus for rumænske håndværkere, der er hentet til landet af det nordjyske vikarbureau, Nordjysk Ressource. Bureaudirektøren mener, at han er udsat for chikane.